Spoštovani,

kot ste že bili obveščeni je program **39. mednarodne konference** o razvoju organizacijskih znanosti: **"Organizacije na krožišču inovativnosti in digitalne transformacije"** objavljen na spletni strani: <http://konferenca.fov.um.si/conference-programme/>.

V program smo dodali spletne povezave do dogodkov, na katere se lahko priključite od jutri dalje.

Konferenco bomo pričeli z [otvoritvijo](https://teams.microsoft.com/l/meetup-join/19%3ameeting_ZjIxY2IzNWEtNTRkMi00NzY3LTliNDItYjQ1YTkxOGUxMWQ4%40thread.v2/0?context=%7b%22Tid%22%3a%228ef1464e-28b6-449d-95be-e669ee3d08ac%22%2c%22Oid%22%3a%226fd1f78f-acf3-4470-a2d9-fa83c29773c3%22%7d), jutri v sredo, 23. septembra 2020 ob 9. uri, na kateri bosta izvedeni dve vabljeni predavanji na temi: »**Blockchain technology in the Era of Digital Transformation«** in »**GDPR in 2020: Did the initial panic bring the intended results?«**.

Poleg ustaljenih znanstvenih sekcij se bo v **sredo, 23. septembra in četrtek, 24. septembra** odvijal vzporedno tudi mednarodni dogodek Internet stvari, ki je vodilni poslovno-tehnološki dogodek s področja interneta stvari v regiji osrednje in vzhodne Evrope ter Balkana kot pridružene 10. konference Living Bits and Things z naslovom **Digital Innovation: Social and Economic Impact**.

V **četrtek, 24. septembra** se bo odvil dogodek [**Meritve danes in jutri**](https://teams.microsoft.com/l/meetup-join/19%3ameeting_YTJjNTc1MjctODhlMS00MjIwLThhZWYtMjRjOTRiOTJjZDIw%40thread.v2/0?context=%7b%22Tid%22%3a%228ef1464e-28b6-449d-95be-e669ee3d08ac%22%2c%22Oid%22%3a%226fd1f78f-acf3-4470-a2d9-fa83c29773c3%22%7d) **– temelj zagotavljanja odličnih proizvodov in storitev** v sodelovanju oz. organizaciji Urada za Meroslovje MGRT RS.

**Posebno pozornost** letos namenjamo dogodku, ki se bo odvil v Mestni knjižnici Kranj v **četrtek, 24. septembra med 9.30 in 11.30**. Gre za **Podelitev nagrad za najboljše kadrovske prakse 2020 v Republiki Sloveniji**, kjer se bo predstavilo 6 finalistov, ki jih je izbrala strokovna komisija. Na dogodku bo/bosta razglašena nagrajenca. Več o samem izboru in dogodku najdete tudi na posebni spletni strani: <https://nkp.fov.um.si/> Tudi temu dogodku se lahko pridružite preko povezave oz. youtube kanala, saj bo prireditev predvajana v živo.

Za več informacij smo vam na voljo sodelavke Centra za izobraževanje in svetovanje UM FOV, preko el. pošte: [cis.fov@um.si](mailto:cis.fov@um.si) ali telefona: 04 2374 245 ali 04 2374 267.

Tudi letos se veselimo vaše udeležbe na 39. mednarodni konferenci o razvoju organizacijskih znanosti!

Ekipa Centra za izobraževanje in svetovanje UM FOV

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**Tehnična navodila za priključitev na konferenco:**

1. Najprej odprete program konference v brskalniku Chrome ali Edge (drugi brskalniki ne podpirajo deljenja kamere in prezentacij): <http://konferenca.fov.um.si/conference-programme/>
2. Kliknete na povezavo/gumb za vstop v izbrano sekcijo.
3. Če vas brskalnik vpraša za dovoljenje dostopa za mikrofon in zvok, mu to dovolite.
4. Izberite, da se želite pridružiti izbrani sekciji v tem brskalniku.



1. Vpišete vaše Ime in Priimek in kliknete na gumb "Pridruži se zdaj".

